
Brežice, avgust 2026





POVABILO K ODDAJI PONUDBE





Predmet naročila: 			Dobava zobozdravstvenega stola za OŠ Brežice




Naročnik: 				Zdravstveni dom Brežice, Černelčeva cesta 8,     
8250 Brežice 
Naročnik izvaja naročilo v svojem imenu in za svoj račun.


Vrsta postopka: 	naročilo pod mejno vrednostjo uporabe ZJN-3 (»evidenčno naročilo«)















[bookmark: _Toc32937669]NAVODILA PONUDNIKOM

1. POSTOPEK ODDAJE JAVNEGA NAROČILA

Postopek oddaje javnega naročila se izvaja na podlagi drugega odstavka 21. člena Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 121/21, Uradni list Evropske unije, št. 398/21, 398/21, Uradni list RS, št. 10/22, 74/22 - odl. US, 100/22 - ZNUZSZS, 141/22 - ZNUNBZ, 158/22 - ZNPOVCE, 28/23, 88/23 - ZOPNN-F, 95/23 - ZIUOPZP, 131/23 - ZORZFS, Uradni list Evropske unije, št. 1611/23, 1611/23 in 83/25 - ZOUL; v nadaljevanju tudi: ZJN-3). Ocenjena vrednost javnega naročila je pod mejno vrednostjo uporabe določil ZJN-3 (t.i. »evidenčno naročilo«).


[bookmark: _Toc32937671]VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom
1. Obrazec »Ponudba«
2. Obrazec »Izjava o udeležbi v lastništvu ponudnika in o povezanih družbah«
3. Osnutek Pogodbe

Gospodarski subjekt lahko od naročnika pridobi dodatne informacije oziroma pojasnila v zvezi z javnim naročilom tako, da naročniku zastavi vprašanja najkasneje do 21. 8. 2026, na elektronski naslov drazen.levojevic@zd-brezice.si. 


[bookmark: _Toc511306718][bookmark: _Toc32937672]PREDMET JAVNEGA NAROČILA

Predmet naročila je dobava zobozdravstvenega stola za Osnovno šolo Brežice. Podrobnejša specifikacija celotnega predmeta naročila je razvidna iz o obrazca Ponudba, osnutka Pogodbe in drugih relevantnih delov razpisne dokumentacije.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Naročnik ima za javno naročilo zagotovljena sredstva v skladu s finančnim načrtom. Ponudbe, ki bodo presegale višino zagotovljenih sredstev, bo naročnik zavrnil kot nedopustne.


[bookmark: _Toc511306720][bookmark: _Toc32937674]ROK IN NAČIN PREDLOŽITVE PONUDBE

Ponudniki morajo ponudbe predložiti v elektronski obliki, na elektronski naslov drazen.levojevic@zd-brezice.si, ali v pisni obliki, po pošti ali osebno na vložišče, na naslov naročnika: Zdravstveni dom Brežice, Černelčeva cesta 8, 8250 Brežice.

Ne glede na način dostave (tudi na primer s priporočeno poštno pošiljko ali brzojavno) mora ponudba prispeti k naročniku do poteka roka za oddajo ponudb (tj. datuma in ure), v nasprotnem primeru bo zavrnjena kot nepravočasna. Papirna ponudba mora biti naročniku dostavljena v zapečateni ovojnici, opremljeni z nazivom ponudnika in nazivom naročila.

Ponudba se šteje za pravočasno, če jo naročnik prejme najkasneje do 28. 8. 2026 do 10:00 ure. Po poteku roka za oddajo ponudb ponudbe ne bo več mogoče oddati.


[bookmark: _Toc511306727][bookmark: _Toc32937676]POGOJI ZA PRIZNANJE SPOSOBNOSTI

Ponudnik mora izpolnjevati pogoje za priznanje sposobnosti, določene v nadaljevanju te točke, kar potrdi z ustrezno izjavo. Naročnik lahko ponudnika kadar koli med postopkom oddaje javnega naročila pozove k predložitvi dokazil, ki izkazujejo izpolnjevanje teh pogojev. Ponudnik bo dolžan predložiti dokazila v sorazmernem roku, ki ga bo v pozivu določil naročnik. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

1. Ponudnik mora biti registriran za opravljanje dejavnosti, ki je predmet tega naročila ter mora imeti vsa potrebna dovoljenja za izpolnitev predmeta naročila. 

1. Ponudnik mora razpolagati z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila.

Dokazilo:
· Izpolnjen obrazec »Ponudba«.


[bookmark: _Toc511306741][bookmark: _Toc32937681] MERILO

[bookmark: _Toc511306742]Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV. Ponudnik zaokroži ponudbeno ceno na največ dve decimalni mesti.


[bookmark: _Toc32937682]PONUDBENA DOKUMENTACIJA

Ponudnik mora skrbno pregledati in preučiti celotno razpisno dokumentacijo. Z oddajo ponudbe ponudnik izrecno potrjuje, da mu je razpisna dokumentacija znana, da se z njo v celoti strinja in da bo v primeru sklenitve pogodbe v skladu z njo izpolnil javno naročilo.

Ponudnik mora v ponudbi predložiti naslednjo dokumentacijo:
1. Obrazec »Ponudba«
2. Obrazec »Izjava o udeležbi v lastništvu ponudnika in o povezanih družbah«
3. Osnutek Pogodbe
4. Tehnična oziroma komercialna dokumentacija proizvajalca opreme.

Ponudba mora biti veljavna še najmanj 2 meseca od roka za oddajo ponudb.

Vsi dokumenti morajo biti ustrezno izpolnjeni ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči ter da odražajo zadnje stanje. V nasprotnem primeru ponudnik naročniku odgovarja za vso škodo, ki mu nastane.

Ponudnik ne glede na izid postopka oddaje javnega naročila prevzema vse stroške, ki mu nastanejo v zvezi s pripravo in predložitvijo ponudbe. Ponudnik z oddajo ponudbe pristaja na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.


[bookmark: _Toc511306757][bookmark: _Toc32937685]ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe oziroma odstopi od izvedbe javnega naročila.

Naročnik v nobenem primeru gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo. Naročnik si pridržuje pravico, da poveča ali zmanjša obseg predmeta naročila. Naročnik gospodarskemu subjektu ne odgovarja za stroške ali škodo, ki bi jo lahko imel v primeru, da naročnik zmanjša predmet javnega naročila na obseg, ki je manjši od predvidenega.


[bookmark: _Toc511306758][bookmark: _Toc32937686]ODLOČITEV O JAVNEM NAROČILU IN SKLENITEV POGODBE

Odločitev o javnem naročilu bo naročnik sporočil ponudniku na elektronski naslov, ki ga ponudnik navede na obrazcu »Ponudba«.

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudnik mora osnutek pogodbe na mestih, kjer je to predvideno, izpolniti z manjkajočimi podatki. Ponudniku v fazi priprave in oddaje ponudbe osnutka pogodbe še ni treba datirati, podpisati in žigosati.

Izbrani ponudnik bo moral v roku osmih (8) dni od prejema pogodbe s strani naročnika podpisati in vrniti pogodbo naročniku. Pogodba je sklenjena z dnem, ko jo podpiše zadnja izmed pogodbenih strank.

Zdravstveni dom Brežice

Dražen Levojević, DIREKTOR

[bookmark: _Toc32937687]PONUDBA


	Naziv in naslov ponudnika
	


	Telefon

	

	Elektronski naslov

	




V postopku oddaje javnega naročila »Dobava zobozdravstvenega stola za OŠ Brežice« naročnika Zdravstveni dom Brežice dajemo naslednjo ponudbo, veljavno 2 meseca od roka za oddajo ponudb, skladno z razpisno dokumentacijo javnega naročila in veljavnimi predpisi.

Predmet ponudbe je dobava (vključno z montažo, zagonom in preizkusom delovanja) zobozdravstvenega stola s spodnjimi cevmi in sredinskim priklopom (enakovredno KaVO Amiqa TM), ki izpolnjuje vse naslednje (minimalne) specifikacije:
· Odlagališče za 5 cevi
· Pokončni nosilec
· Ročaja na stolu za pacienta – levi
· Fontana porcelan
· Multifunkcijski puster s cevjo
· Ultrasonični scaler s 3 konicami
· Brezžično nožno stikalo Bluetooth
· Set nerjavečih pladnjev 2 kom
· Pokrovi instalacij – standard – dvodelni – daljši
· Nosilec in odstranljiv pladenj na asistent strani
· Durr cas 1 amalgam separator
· Polica pod inštrumenti – dvojne velikosti
· Barva ohišja dental bela
· Mikromotor kot Intra KL 701 LED s cevjo
· Vhodni vodni blok z dezinfekcijo vode po standardu DVGW (germ reduction)
· Grelec vode za inštrumente
· Grelec vode za kozarec
· Turbinska cev s spojko 460 LED
· Tedenski program intenzivnega čiščenja dovodne vode (intensive germ reduction)
· Reflektor, kot Kavo Lumina LED z 2D zglobom
· Nosilna cev reflektorja
· Oblazinjenje standard po barvnem ključu
· Predpriprava za digitalno komunikacijo s pacientom in servisno službo
· 3F Puster s cevjo – asistent stran
· USB vmesnik zdravnik
· Polica za dodatno napravo 22×22 (na steber reflektorja)
· Turbina, kot Kavo ExpertTorque LUX E680L
· Turbina, kot M8700 L MasterTorgue Mini LUX Kavo
· Rdeč kolenčnik, kot Kavo ExpertMatic LUX E25L
· Moder kolenčnik, kot M20L MasterMatic LUX Kavo
· Glava za kolenčnik modra, kot 1:1 Intra L68 Kavo
· Jeklena plošča za montažo brez vrtanja
· Terapevtski stol, kot Diplomat dental D10L s polkrožnim naslonom hrbta, nastavljivo višino sedežnega dela cca- 52,5 cm – 71 cm; oblazinjenje šivano premium s spominsko peno
· Polimerizacijska lučka (asist. stran), kot Satelec mini LED
· Dodatni nosilec za polimerizacijsko lučko na asist. strani
· Asp. motor, kot Luzzani dental (brez ohišja).


Ponudnik mora v ponudbi predložiti tehnično oziroma komercialno dokumentacijo proizvajalca ponujene opreme.


Proizvajalec oziroma znamka in model ponujenega zobozdravstvenega stola: 

_________________________________________________________________________.


Skupna pogodbena cena za dobavo in montažo, zagon in preizkus zobozdravstvenega stola ter demontažo, razstavitev in odvoz obstoječega zobozdravstvenega stola (brez reflektorja) znaša:

	Skupna ponudbena cena brez DDV
	EUR

	DDV 22%
	EUR

	Skupna ponudbena cena z DDV
	EUR




Pod kazensko in materialno odgovornostjo izjavljamo, da:
· smo registrirani za opravljanje dejavnosti, ki je predmet tega javnega naročila ter imamo vsa potrebna dovoljenja za izpolnitev predmeta naročila;
· razpolagamo z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila;
· bomo naročilo izpolnili na način in pod pogoji, kot so navedeni v razpisni dokumentaciji in pogodbi;
· [bookmark: _Toc456003421]so vsi podatki in dokumenti, ki jih podajamo v ponudbeni dokumentaciji, resnični, točni in nezavajajoči ter izražajo zadnje stanje.


Datum: _____________________			Žig in podpis odgovorne osebe:




               						_________________________________                           

IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH


Ponudnik: _________________________________________________________________

V postopku oddaje javnega naročila »Dobava zobozdravstvenega stola za OŠ Brežice« naročnika Zdravstveni dom Brežice dajemo naslednjo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

	Št.
	Ime/Naziv
	Naslov
	Lastniški delež (%)

	1

	
	
	

	2

	
	
	

	3

	
	
	

	4

	
	
	



Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

	Št.
	Naziv
	Naslov


	1

	
	

	2

	
	

	3

	
	

	4

	
	



Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

Gospodarski subjekt lahko obrazec in njegove posamezne vrstice po potrebi razširi.


Datum: _____________________			Žig in podpis odgovorne osebe:



            						_________________________________ 
[bookmark: _Toc32937689][bookmark: __RefHeading__2431_470512651][bookmark: _Toc516472423]POGODBA O DOBAVI ZOBOZDRAVSTVENEGA STOLA ZA OŠ BREŽICE


ki jo sklepata:

NAROČNIK:		Zdravstveni dom Brežice, Černelčeva cesta 8, 8250 Brežice,
			ki ga zastopa direktor Dražen Levojević 
			Matična številka: 5056268000 
			ID številka za DDV: SI69835853 
			
in

DOBAVITELJ:	________________________________________________________
			ki ga zastopa _____________________________________________
Matična številka: __________________________________________
			ID številka za DDV: ________________________________________


1. člen
(uvodne določbe)

Pogodbeni stranki uvodoma ugotavljata, da:
· je naročnik skladno z drugim odstavkom 21. člena Zakona o javnem naročanju (Uradni list RS, št. 91/2015, 14/2018, 121/2021, 10/2022, 74/2022, 100/2022, 28/2023, 88/2023 in 83/2025; v nadaljevanju tudi: ZJN-3) izvedel postopek oddaje evidenčnega javnega naročila »Dobava zobozdravstvenega stola za OŠ Brežice«,
· je bila druga stranka te pogodbe (dobavitelj) izbrana kot ponudnik, ki je oddal najugodnejšo dopustno ponudbo;
· sta ponudba dobavitelja z vsemi prilogami in razpisna dokumentacija za navedeno javno naročilo sestavni del te pogodbe in dobavitelja zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe dobavitelja oziroma razpisne dokumentacije, veljajo najprej določila pogodbe, nato določila razpisne dokumentacije in nato ponudba.

2. člen
(predmet pogodbe)

S to pogodbo se dobavitelj zavezuje, da bo naročniku dobavil, montiral (na predpripravljene talne inštalacije), zagnal in preizkusil delovanje novega zobozdravstvenega stola zadnje generacije v izvedbi s spodnjimi cevmi in sredinskim priklopom, proizvajalec oziroma znamka in model: __________________________________________, tako, da bo naročnik na tem stolu pridobil lastninsko pravico, naročnik pa se zavezuje, da bo dobavitelju za to plačal kupnino. Montaža vključuje tudi izdelavo in montažo protihrupne izolacije in pulta nad kompresorjem (protihrupna pena na desno steno za kompresorjem in na krilo vrat, gumi podstavek pod kompresor, pult nad kompresor in asp. motor). Pred montažo novega zobozdravstvenega stola mora dobavitelj v okviru pogodbene cene izvesti demontažo, razstavitev in odvoz (brez reflektorja) naročnikovega obstoječega zobozdravstvenega stola Kavo Primus 1058. Dobavljeni zobozdravstveni stol mora biti v celoti skladen s ponudbeno dokumentacijo dobavitelja ter razpisno dokumentacijo naročnika, ki so sestavni del te pogodbe. Dobavitelj je dolžan izvesti tudi predstavitev delovanja zobozdravstvenega stola in izobraziti naročnikov kader za varno in učinkovito delo s stolom oziroma njegovo opremo.

Dobavitelj mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka. Dobavitelj izjavlja, da mu je poznan predmet pogodbe in vsa spremljajoča tveganja v zvezi z njegovo izpolnitvijo, ter da je seznanjen z razpisnimi zahtevami oziroma z vso prejeto dokumentacijo. 

Dobavitelj zagotavlja, da je predmet pogodbe skladen z zakonodajo o varstvu pri delu v Republiki Sloveniji ter drugimi veljavnimi predpisi. 

3. člen
(pogodbena vrednost)

Skupna pogodbena cena za dobavo in montažo, zagon in preizkus delovanja ter predstavitev delovanja oziroma izobrazbo naročnikovega kadra za delo z zobozdravstvenim stolom znaša:

	Skupna ponudbena cena brez DDV
	EUR

	DDV 22%
	EUR

	Skupna ponudbena cena z DDV
	EUR



Cene so fiksne in nespremenljive ves čas od sklenitve pogodbe do njene izpolnitve.

Pogodbena cena zajema vse popuste in stroške (stroške dobave, montaže, zagona, preizkusa delovanja ter predstavitve delovanja zobozdravstvenega stola, stroške potrošnega materiala, potrebovanih strojev in opreme, zavarovanj, pridobitve listin in dokumentacije, špediterske, prevozne, carinske, organizacijske, režijske, manipulativne stroške, ter vse morebitne druge stroške, ki so neposredno ali posredno povezani z izpolnitvijo pogodbe). Naročnik dobavitelju ne bo priznal nobenih stroškov, ki niso zajeti v pogodbeni ceni.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, dobavitelj ni upravičen do zvišanja pogodbene cene, temveč mora svoje obveznosti izpolniti po pogodbeni ceni, skladno z veljavnimi predpisi, razen, kolikor bi se s spremembo zakonodaje spremenila višina davka na dodano vrednost.

4. člen
(način obračuna in plačila)

Izvedeno dobavo po tej pogodbi bo dobavitelj obračunal z izstavitvijo računa, ki ga bo naročniku dostavil v elektronski obliki (e-račun).

Naročnik bo poravnal svoje obveznosti do dobavitelja po tej pogodbi na podlagi pravilno izstavljenega računa, ki ga dobavitelj izstavi naročniku v roku 8 dni po dobavi, montaži, zagonu, preizkusu in predstavitvi delovanja zobozdravstvenega stola iz 2. člena pogodbe.

Naročnik plača nesporni del pravilno izstavljenega računa v roku 30 dni od dneva njegovega prejema. V kolikor veljavni predpisi določajo ali dopuščajo daljši plačilni rok, se uporabi najdaljši rok, kot je določen oziroma dopuščen s predpisi. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do dobavitelja se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je dobavitelj upravičen do zakonskih zamudnih obresti.

5. člen
(rok izpolnitve)

Dobavitelj se obvezuje, da bo zobozdravstveni stol iz 2. člena pogodbe dobavil naročniku v roku 90 dni od sklenitve te pogodbe. Ob dobavi zobozdravstvenega stola dobavitelj izvede montažo protihrupne izolacije in pulta nad kompresorjem, montažo, zagon in preizkus delovanja zobozdravstvenega stola, ob terminu, ki ga dogovori z naročnikom, pa izvede predstavitev njegovega delovanja in izobrazi naročnikov kader za varno in učinkovito delo s stolom oziroma njegovimi elementi. Najkasneje ob dobavi zobozdravstvenega stola dobavitelj izvede tudi demontažo, razstavitev in odvoz (brez reflektorja) naročnikovega obstoječega zobozdravstvenega stola.

6. člen
(obveznosti dobavitelja)

Obveznosti dobavitelja po tej pogodbi so:
· izpolniti svoje obveznosti iz 2. člena pogodbe vestno, pošteno in kakovostno, brez (stvarnih in pravnih) napak in zamud, skladno z določili pogodbe ter v skladu z veljavnimi predpisi, normativi, standardi ter pravili stroke;
· sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak;
· na svoje stroške in v postavljenem roku izvršiti dopolnitve ali spremembe predmeta pogodbe, če se ugotovi, da so bile obveznosti s strani dobavitelja izpolnjene pomanjkljivo oziroma neustrezno;
· varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe.

7. člen
(obveznosti naročnika)

Obveznosti naročnika po tej pogodbi so:
· zagotoviti dobavitelju ustrezen dostop za uspešno dobavo, montažo, zagon in preizkus delovanja zobozdravstvenega stola;
· dobavitelju podati pojasnila in informacije, s katerimi razpolaga in so potrebne za uspešno izpolnitev pogodbe;
· pravočasno obveščati dobavitelja o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
· tolmačiti dobavitelju vse morebitne nejasnosti v obsegu in vsebini pogodbenih del;
· dobavitelju plačati izpolnitev njegovih obveznosti skladno s to pogodbo.

8. člen
(podizvajalci)

Dobavitelj v razmerju do naročnika v celoti odgovarja za izvedbo naročila, tudi če naročilo izvede s podizvajalci.

9. člen
(prevzem)

Prevzem oziroma dobava zobozdravstvenega stola iz 2. člena pogodbe se opravi na lokaciji otroške zobozdravstvene ambulante v Osnovni šoli Brežice. Dobavitelj je dolžan naročniku dobaviti zobozdravstveni stol ustrezne kakovosti, v skladu z razpisno in ponudbeno dokumentacijo, pravili stroke in veljavnimi predpisi.

Dobavitelj je dolžan o nameravani dobavi naročnika obvestiti najmanj tri delovne dni pred nameravano dobavo. Prevzem se opravi s prevzemnim zapisnikom, ki ga podpišeta odgovorna predstavnika naročnika in dobavitelja po ustrezni demontaži in odvozu obstoječega zobozdravstvenega stola, dobavi in montaži (vključno z montažo protihrupne izolacije in pulta) ter uspešnem zagonu in preizkusu zobozdravstvenega stola. Odgovorni predstavnik naročnika podpiše prevzemni zapisnik ob ugotovitvi, da zobozdravstveni stol, vključno s pripadajočo opremo, nima očitnih napak, je nepoškodovan, opremljen z obvezno opremo, ustrezno montiran (vključno z montažo protihrupne izolacije in pulta) ter preizkušen, izvedena pa je tudi demontaža, razstavitev in odvoz naročnikovega obstoječega zobozdravstvenega stola.

Dobavitelj je dolžan ob prevzemu zobozdravstvenega stola naročniku izročiti vso pripadajočo tehnično dokumentacijo dobavljene opreme, certifikat CE, ter navodila za uporabo in vzdrževanje v slovenskem jeziku. Poleg navedenega mora dobavitelj predložiti tudi garancijsko izjavo z navedbo kontaktnih podatkov pooblaščenih serviserjev.  

Ob prevzemu naročnik zobozdravstveni stol ter ostalo dobavljeno opremo pregleda in morebitne očitne napake graja nemudoma, skrite napake pa v garancijskem roku. O napakah oziroma odstopanjih od zahtevanih lastnosti naročnik obvesti dobavitelja s pisno reklamacijo. Morebitne ugotovljene napake je dolžan dobavitelj odpraviti v sorazmernem roku, ki ga določi naročnik, upoštevajoč pomen napak za uporabo opreme ter zahtevnost aktivnosti, potrebnih za odpravo napak. V primeru nemožnosti odprave napak je dolžan dobavitelj zagotoviti nov zobozdravstveni stol (oziroma pripadajočo opremo), ki bo skladen z razpisnimi zahtevami in dobaviteljevo ponudbeno dokumentacijo. Če dobavitelj ne odpravi napak (oziroma ne zamenja neustreznega zobozdravstvenega stola v postavljenem roku), jih je upravičen odpraviti naročnik na stroške dobavitelja, s pribitkom 5% za kritje naročnikovih manipulativnih stroškov. Navedeno naročniku ne preprečuje uveljavitve sankcij po pogodbi. Dobavitelj naročniku v vsakem primeru odgovarja za nastalo škodo zaradi napak oziroma zamud pri izpolnjevanju pogodbe. 

Kot datum dobave šteje dan, ko so opravljena vsa dela v zvezi z demontažo in odvozom obstoječega zobozdravstvenega stola, dobavo in montažo (vključno z montažo protihrupne izolacije in pulta), zagonom in preizkusom zobozdravstvenega stola ter so opravljene vse morebitne pomanjkljivosti, ugotovljene s strani naročnika.

10. člen
(garancija in vzdrževanje)

Dobavitelj odgovarja za strokovno, kakovostno in funkcionalno ustreznost oziroma pravilno delovanje dobavljenega zobozdravstvenega stola ter daje garancijo za njegovo ustrezno delovanje za obdobje 12 mesecev, za mikromotorje 701 oziroma 703 36 mesecev, za nasadne instrumente pa 24 mesecev od opravljenega prevzema zobozdravstvenega stola.

V garancijskem roku mora biti zagotovljen servis in vzdrževanje opreme. Vzdrževanje, ki se izvede na poziv naročnika, obsega redni pregled opreme, preverjanje in optimizacijo opreme, vse potrebne konfiguracije, nastavitve strojne in programske opreme, odpravljanje morebitnih pomanjkljivosti na opremi, pomoč in svetovanje naročniku. 

Vsi transportni in drugi stroški v zvezi s popravili v času garancijskega roka (kilometrina, porabljen čas in material ipd.) bremenijo dobavitelja. Stroški rednega vzdrževanja bremenijo naročnika. 

Dobavitelj mora na poziv naročnika na svoje stroške v roku, ki je določen s to pogodbo, odpraviti vse pomanjkljivosti in napake, za katere jamči in ki se pokažejo med garancijskim rokom. Odzivni čas, v katerem je dolžan dobavitelj pričeti z odpravljanjem napake, je naslednji delovni dan po prijavi napake. 

Prijava okvar je možna po elektronski pošti: _________________________ ali po telefonu: _________________________. Servisna služba mora biti organizirana tako, da omogoča zahtevani odzivni čas in čas za odpravo napak. Ne glede na to, ali dobavitelj zagotavlja servisiranje iz tujine, komunikacija z naročnikom poteka izključno v slovenskem jeziku.

Dobavitelj je dolžan napake odpraviti v roku 3 delovnih dni od prijave napake s strani naročnika, razen v primeru dobave nadomestnih delov, ko je čas za odpravo napake 5 delovnih dni. Če dobavitelj ne odpravi napak v navedenem roku, jih je upravičen odpraviti naročnik na stroške dobavitelja, zaračunati pogodbeno kazen ter odstopiti od pogodbe.

Dobavitelj se zaveže, da bo v primeru, če ne bo mogel odpraviti napake ali, če se bo enaka napaka na zobozdravstvenem stolu ponovila najmanj trikrat, zobozdravstveni stol zamenjal z novim enakovrednim zobozdravstvenim stolom, garancijski rok za novi zobozdravstveni stol pa začne teči z dnem zapisniškega prevzema tega stola.

Pri vzdrževanju lahko dobavitelj dele zobozdravstvenega stola zamenja oziroma nadomesti samo z originalnimi nadomestnimi deli. Dobavitelj je dolžan originalne nadomestne dele zagotavljati najmanj 10 let od dobave.

Dobavitelj v času garancijske dobe nadomestne dele, ki so kriti z garancijo, zagotavlja brezplačno. Po poteku garancijske dobe, oziroma kolikor nadomestni deli niso kriti z garancijo, jih zaračuna po svojem veljavnem ceniku, ki ne sme presegati tržnih cen. Dobavitelj mora pred izvedbo zamenjave posameznega dela zobozdravstvenega stola o morebitnih stroških seznaniti naročnika in pridobiti njegovo potrditev.

11. člen
(predstavnika pogodbenih strank)

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Tina Nikolić, dr. dent. med..

Odgovorni predstavnik dobavitelja po tej pogodbi je ________________________________.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

12. člen
(odstop od pogodbe)

Naročnik lahko odstopi od te pogodbe z odpovednim rokom 8 dni v primerih, če:
· dobavitelj svojih obveznosti ne izpolni oziroma dobave ne opravi skladno s pogodbo, v dogovorjeni kakovosti, karakteristikah, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
· dobavitelj naročniku povzroči škodo, ki je ne povrne v roku 8 dni po pozivu naročnika,
· dobavitelj naročniku poda zavajajoče ali neresnične izjave, podatke oziroma dokumente,
· dobavitelj v roku, ki ga določi naročnik, ne odpravi morebitnih pomanjkljivosti ali napak na dobavljenem zobozdravstvenem stolu,
· dobavitelj drugače huje krši določila te pogodbe.

Naročnik lahko skladno s prejšnjim odstavkom odstopi od pogodbe po predhodnem opominu, razen v primeru iz tretje alineje prejšnjega odstavka, ko opomin ni potreben.

Dobavitelj lahko odstopi od te pogodbe z odpovednim rokom 8 dni v primeru, ko naročnik zamuja s plačilom pravilno izstavljenega in prejetega računa, ki ga ni grajal, oziroma nespornega dela takega računa, več kot 90 dni, pri čemer je dobavitelj naročnika opomnil na njegove obveznosti po takem računu.

Odstop od pogodbe mora biti nasprotni stranki sporočen v pisni obliki. Obvestilo o odstopu od pogodbe mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

Pogodba lahko v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

13. člen
(pogodbena kazen)

Če dobavitelj zamuja z izpolnitvijo katere koli svoje pogodbene obveznosti iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 5 promilov (5 ‰) celotne pogodbene vrednosti (brez DDV) za vsak dan zamude, vendar ne več, kot 10% celotne pogodbene vrednosti (brez DDV).

Če dobavitelj katere koli svoje obveznosti po tej pogodbi ne izpolni (pri čemer ne gre za izpolnitev z zamudo), jo preneha izpolnjevati ali jo izpolni z napako, ki je na poziv naročnika ne odpravi v celoti in v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti. Naročnik lahko poleg, ali namesto obračuna pogodbene kazni, na stroške dobavitelja poveri izpolnitev manjkajočih obveznosti drugemu dobavitelju. Naročnik iz naslova pogodbene kazni izstavi dobavitelju račun, ki ga mora dobavitelj plačati v roku 8 (osmih) dni od prejema.

14. člen
(socialna klavzula)

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani dobavitelja ali njegovega podizvajalca, ali če se naročnik seznani z dejstvom, da je pristojni državni organ pri dobavitelju ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 60 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

15. člen
(protikorupcijska klavzula)

Pogodba, pri kateri kdo v imenu ali na račun dobavitelja, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, dobavitelju ali njegovemu predstavniku, zastopniku ali posredniku, je nična.

16. člen
(varstvo podatkov)

Pogodbeni stranki se zavezujeta, da bosta morebitne osebne podatke varovali in obdelovali v skladu z določili zakona, ki ureja varstvo osebnih podatkov, in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov.

17. člen
(končne določbe)

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba je sklenjena z dnem podpisa obeh pogodbenih strank in je sklenjena do izpolnitve obveznosti obeh strank, vključno z odpravo morebitnih notificiranih napak.

Naročnik in dobavitelj se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Če je pogodba s strani obeh strank elektronsko podpisana, prejme vsaka stranka elektronski izvirnik pogodbe. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.


Številka						Številka:

Datum:		Datum: 

NAROČNIK		DOBAVITELJ

Zdravstveni dom Brežice 				_________________________________

Dražen Levojević, DIREKTOR			_________________________________

